కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మెల్‌బోర్న్‌లో రోహిత్‌ని ఓపెనర్‌గా ఆడించాలి..!
వన్డే, టీ20ల్లో సుదీర్ఘకాలంగా ఓపెనర్‌గా ఆడుతున్న రోహిత్ శర్మ.. టెస్టుల్లో మాత్రం మిడిలార్డర్‌లో బ్యాటింగ్ చేస్తున్నాడు. అయితే.. తాజాగా మెల్‌బోర్న్ టెస్టుకి మయాంక్ అగర్వాల్‌‌‌కి తోడుగా ప్రొఫెషనల్ ఓపెనర్ జట్టులో లేరు..!
Samayam Telugu | Updated:
Dec 25, 2018, 06:51PM IST
మెల్‌బోర్న్‌లో రోహిత్‌ని ఓపెనర్‌గా ఆడించాలి..!
ఆస్ట్రేలియాతో మెల్‌బోర్న్ వేదికగా బుధవారం నుంచి జరగనున్న మూడో టెస్టు మ్యాచ్‌లో రోహిత్ శర్మకి ఓపెనర్‌గా టీమిండియా మేనేజ్‌మెంట్ ఛాన్స్ ఇవ్వాలని మాజీ వికెట్ కీపర్ దీప్ దేశ్‌గుప్త సూచించాడు. ఈ టెస్టు కోసం 11 మందితో కూడిన భారత జట్టుని బీసీసీఐ ఈరోజు ప్రకటించగా.. సిరీస్‌లో వరుసగా విఫలమైన ఓపెనర్లు కేఎల్ రాహుల్, మురళీ విజయ్‌పై వేటు పడిన విషయం తెలిసిందే. వారి స్థానంలో రేపు మయాంక్ అగర్వాల్, హనుమ విహారి ఓపెనర్లుగా ఆడనున్నట్లు వార్తలు వస్తున్న నేపథ్యంలో.. విహారి స్థానంలో రోహిత్ శర్మకి అవకాశమిస్తే మంచిదని దేశ్‌గుప్త అభిప్రాయపడ్డారు.
వన్డే, టీ20ల్లో సుదీర్ఘకాలంగా ఓపెనర్‌గా ఆడుతున్న రోహిత్ శర్మ.. టెస్టుల్లో మాత్రం మిడిలార్డర్‌లో బ్యాటింగ్ చేస్తున్నాడు. అయితే.. తాజాగా మెల్‌బోర్న్ టెస్టుకి మయాంక్ అగర్వాల్‌‌‌కి తోడుగా ప్రొఫెషనల్ ఓపెనర్ జట్టులో లేకపోవడంతో రోహిత్ శర్మ‌కి ఒక్క అవకాశం ఇవ్వాలనే అభిప్రాయాలు వినిపిస్తున్నాయి. మరోవైపు మెల్‌బోర్న్ పిచ్‌ బ్యాటింగ్‌కి ఎక్కువగా అనుకూలిస్తుందనే వార్తలు రావడం, హనుమ విహారికి కేవలం రెండు టెస్టుల అనుభవమే ఉండటంతో.. రోహిత్ శర్మ ఓపెనర్‌గా ఆడితే భారత్‌కి ఎక్కువ ప్రయోజనం ఉంటుందని దేశ్‌గుప్త చెప్పుకొచ్చారు. అయితే.. ఇప్పటికే టీమిండియా చీఫ్ సెలక్టర్ ఎమ్మెస్కే ప్రసాద్.. రేపు ఓపెనర్‌గా హనుమ విహారిని ఆడిస్తామని.. ఒకవేళ అతను విఫలమైతే మళ్లీ మిడిలార్డర్‌లో అవకాశాలిస్తామని కూడా చెప్పుకొచ్చారు. దీంతో.. అనూహ్యం నిర్ణయం తీసుకుంటే తప్ప రోహిత్ శర్మ ఓపెనర్‌గా ఆడకపోవచ్చు.
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.